اِن کی وفات کا لوگوں پربڑا اثر ہوا ، خصوصیت سے ہارون رشید بہت غم گین تھا ، جنازہ نکلا تو مشایعت کی اور خود نماز جنازہ پڑھائی اور اپنے خاندان کے خاص مقبرہ میں دفن کرایا اس سے فارغ ہوا تولوگوں کی طرف مخاطب ہوکر کہا کہ تمام اہلِ اسلام کوچاہیے کہ ان کی وفات پرایک دوسرے کی تعزیت کریں یعنی حادثہ ایک شخص یا ایک خاندان کا نہیں بلکہ پوری ملت کا ہے ، شجاع بن مخلد کا قول ہے کہ ہم امام ابویوسف کے جنازہ میں شریک تھے ، عباد بن عوام بھی ہمارے ساتھ تھے ، میں نے اُن کویہ کہتے سنا کہ اہلِ اسلام کو چاہیے کہ ابویوسف کی وفات پرایک دوسرے کی تعزیت کریں ۔
Entity: ہارون — Type: /person/author, /person, /person/politician